Adicijska reakcija
Adicijska reakcija ili reakcija adicije – u organskoj hemiji – je reakcija u kojoj se dvije ili više molekula kombiniraju za formiranje jedne veće molekule. Ovakve reakcije su ograničene na hemijske spojeve koji imaju višestruko vezane atome, kao što su molekule sa ugljik-ugljik dvostrukim vezama, odnosno alkeni ili sa trostrukim vezama, tj. alkini. Također uključuju i molekule koje sadrže ugljikov – heteroatom dvostruke veze, kao što je karbonilna (C=O) grupa ili imino (C=N) grupa. Postoje dva glavna oblika polarnih reakcija adicije: elektrofilna i nukleofilna adicija. Također postoje i dva tipa nepolarnih reakcija adicije: adicija slobodnih radikala i cikloadicija. Reakcija adicije je suprotna reakciji eliminacije, kao naprimer reakciji hidratacije alkena i dehidratacije alkohola. Reakcije adicije se takođe sreću kod polimerizacije, a imenuju se kao polimerizacijska adicija.